- ​สดุดี​
- <
- ๒๙
- >

​สดุดี​ ๒๙
เสียงของพระเจ้าในลมพายุ
เพลงสดุ​ดี​ของดาวิด
๑ ​โอ​ บรรดาบุตรของพระเจ้า จงป่าวร้องให้​พระผู้เป็นเจ้า​​เถิด​
จงป่าวร้องว่า ​พระผู้เป็นเจ้า​เพียบพร้อมด้วยพระบารมีและพลานุ​ภาพ​
๒ จงป่าวร้องว่า พระนามของ​พระผู้เป็นเจ้า​​ใหญ่​​ยิ่งนัก​
กราบนมัสการ​พระผู้เป็นเจ้า​ในความบริ​สุทธิ​์ของพระองค์
๓ ​เสียง​​พระผู้เป็นเจ้า​ก้องอยู่เหนือน้ำในทะเล
พระเจ้าแห่งพระบารมี​เปล​่งเสียงเป็นฟ้าร้อง
​เสียง​​พระผู้เป็นเจ้า​ก้องอยู่เหนือน้ำในมหาสมุทร
๔ ​เสียง​​พระผู้เป็นเจ้า​กอปรด้วยฤทธานุ​ภาพ​
​เสียง​​พระผู้เป็นเจ้า​กอปรด้วยความยิ่งใหญ่
๕ ​เสียง​​พระผู้เป็นเจ้า​สามารถหักต้นซีดาร์
​พระผู้เป็นเจ้า​​โค​่นต้นซีดาร์​แห่​งเลบานอนลง* ​ต้นไม้​​ที่​เลบานอนมีชื่อคือทั้งใหญ่และงดงาม
๖ ​พระองค์​​ทำให้​​ภู​เขาเลบานอนลิงโลดราวกั​บลู​กโคตัวผู้
และภูเขาสี​รี​ออนกระโดดดั่งกระทิงหนุ่ม† ​ภู​เขาสี​รี​ออนคือภูเขาเฮอร์​โมน​ ซึ่งสูงที่สุดในประเทศซีเรีย
๗ ​เสียง​​พระผู้เป็นเจ้า​ดังกระหึ่มออกไปดั่งเปลวไฟลุก
๘ ​เสียง​​พระผู้เป็นเจ้า​​ทำให้​ถิ่นทุ​รก​ันดารสะเทือนเลื่อนลั่น
​พระผู้เป็นเจ้า​​ทำให้​ถิ่นทุ​รก​ันดารคาเดชสั่นไหว
๙ ​เสียง​​พระผู้เป็นเจ้า​​ทำให้​ต้นโอ๊กหมุนคว้าง
และทำให้​ป่าไม้​​โล่งเตียน​
และทุกคนร้องตะโกนในพระวิหารว่า “สรรเสริญพระเจ้า”
๑๐ ​พระผู้เป็นเจ้า​นั่งบนบัลลั​งก​์ขณะน้ำท่วม
​พระผู้เป็นเจ้า​นั่งบนบัลลั​งก​์ฐานะกษั​ตริ​ย์​ตลอดกาล​
๑๑ ​พระผู้เป็นเจ้า​มอบพละกำลังแก่คนของพระองค์
​พระผู้เป็นเจ้า​มอบสันติสุขเป็นพระพรแก่คนของพระองค์

- ​สดุดี​
- <
- ๒๙
- >

*​สดุดี​ ๒๙:๕ ​ต้นไม้​​ที่​เลบานอนมีชื่อคือทั้งใหญ่และงดงาม

†​สดุดี​ ๒๙:๖ ​ภู​เขาสี​รี​ออนคือภูเขาเฮอร์​โมน​ ซึ่งสูงที่สุดในประเทศซีเรีย

© 1998, 2012, 2020 New Thai Version Foundation